sagorsarker/bangla-wikipedia huggingface dataset:
প্রহ্লাদপুরী মন্দির, মুলতান

প্রহ্লাদপুরী মন্দির পাকিস্তানের একটি হিন্দু মন্দির।এটি পাকিস্তানের মুলতানে অবস্থিত।বর্তমানে এই মন্দিরের ধ্বংসাবশেষ দেখা যায়।
এটি প্রহ্লাদের নামে ।কিংবদন্তি প্রাচীন মন্দিরটি ভক্ত প্রহ্লাদ নৃসিংহ দেবকে নিবেদন করে তৈরি করেন।এখানেই নৃসিংহ দেব হিরণ্যকশিপুকে হত্যা করে প্রহ্লাদকে রক্ষা করেছিলেন। তিনি মুলতানের(কাশ্যপ) রাজা ছিলেন।
মুলতাত মুসলমানদের আক্রমণের পর মুলতানের সূর্য মন্দিরের মতো এই মন্দিরটিও ধ্বংস হয়ে যায়। মন্দিরটি তার বৈশিষ্ট্য হারিয়ে ফেলে এবং ১৯ শতকের সময় একটি আদর্শ মন্দির হয়ে ওঠে। মন্দিরটি মুলতানের দুর্গে একটি উচ্চ স্থানে অবস্থিত। হযরত বাহাহুল হক জাকারিয়ার সমাধির সমীপবর্তী।মন্দিরের কাছে একটি মসজিদ নির্মিত হয়েছিল
।এটি শিখ সাম্রাজ্যের অধীনেও ছিল।এএন খানের মতে শিখ সাম্রাজ্যের অধীনে মন্দিরটি পুন তৈরি করা হয়। ১৮৩১ সালে আলেকজান্ডার বার্নস মন্দির পরিদর্শন করেন এবং জানালেন যে এটি পরিত্যক্ত হয়েছে এবং এর ছাদ ছিল না। ১৮৪২ সালে ব্রিটিশরা মুলতানের মুলকাস দুর্গে আক্রমণ করে। একটি কার্তুজ দুর্গের ভিতরে একটি খোলা জানালাতে রাখা ছিল। বাহাউদ্দিন জাকারিয়ার কবর , মন্দির ও দুর্গটি ক্ষতিগ্রস্ত হয়েছিল। মুলতানের ঐতিহাসিক স্মৃতি সংরক্ষণের জন্য জরিপ ও গবেষণার জন্য আলেকজান্ডার কানিংহাম ১৮৫৩ খ্রিষ্টাব্দে পরিদর্শনে আসেন।প্রত্নতত্ত্ব ও জাদুঘর বিভাগে উল্লেখ করেন যে, এটি "বর্গক্ষেত্র এবং ইট মন্দির" ছিল। ছাদকে অবলম্বন দেয়ার জন্য কাঠের স্তম্ভ ছিল। বর্তমান মন্দিরটি ১৮৬১ সালে বদ্বল রাম দাস দ্বারা ১১ হাজার রুপি ব্যয় করে নির্মিত হয়েছিল।
পাকিস্তানের সৃষ্টি হওয়ার পর, অনেক হিন্দু ভারতে চলে যায়। মন্দিরটি দেশের সংখ্যালঘু হিন্দুদের দ্বারা পরিচালিত হয়েছিল। নরসিংহ দেবের মূর্তি বাবা নারায়ণ দাস বাটরাকে ভারতে আনা হয়। এটা এখন হরিদ্বারের একটি মন্দিরে সংরক্ষিত করা হয়েছে।১৯৯২ সালে অযোধ্যার বাবরি মসজিদ ধ্বংস করা হলে পাকিস্তানের মুসলিম জনতা মন্দিরটি ধ্বংস করেছিল।
এটি একটি প্রাচীন মন্দির। বিশ্বাস করা হয় যে, মন্দিরটি প্রহ্লাদ মন্দিরের স্থানে অবস্থিত।কেউ কেউ বিশ্বাস করেন যে হোলিকা দহন পালন শুরু হয়েছে এখান থেকে।
১৯৯২ সালের ধ্বংসাবশেষের পর ও মন্দিরটি বিদ্যমান থাকে।২০০৬ সালে পাকিস্তানের মন্ত্রী বাহা-উদ-দ্বীন যাকারিয়ার ওরসের সময় ওজু করার সুবিধা ও ২০০৮ সালে মন্দির প্রাঙ্গনে লঙ্গর (সুফিবাদ) সুবিধা তৈরি করতে নির্দেশ দেন। । কিছু এনজিও একে পাকিস্তানের সংবিধান লঙ্ঘন করার অভিযোগে অভিযুক্ত করেছে।তারা এই ধারণাকে উত্থাপিত করেছিল যে, অন্য ধর্মের মন্দিরের ভিতরে একটি মুসলিম ভবন স্থাপন করা উচিত নয়। আদালত দ্বারা এর নির্মাণ বন্ধ করা হয়।
গীতা মুখোপাধ্যায়

গীতা মুখোপাধ্যায় (৮ জানুয়ারি ১৯২৪ - ৪ মার্চ ২০০০) ছিলেন একজন রাজনৈতিক ও সামাজিক কর্মী; ১৯৬৭ থেকে ১৯৭৭ খ্রিস্টাব্দ পর্যন্ত পাঁশকুড়া পূর্ব বিধানসভা আসনের চার বারের বিধায়ক এবং ১৯৬৭ থেকে ২০০০ খ্রিস্টাব্দ পর্যন্ত পাঁশকুড়া লোকসভা কেন্দ্র এর সাত বারের নির্বাচিত সাংসদ ছিলেন। তিনি ভারতের কমিউনিস্ট পার্টির (সিপিআই) পশ্চিমবঙ্গ রাজ্য পরিষদের প্রার্থী ছিলেন। তিনি ভারতের কমিউনিস্ট পার্টির নারী বিভাগ ভারতীয় মহিলা জাতীয় ফেডারেশনের সভাপতি ছিলেন। ভারতে সংসদীয় নির্বাচনে মহিলাদের জন্য এক-তৃতীয়াংশ আসন সংরক্ষণের আইনের দাবিতে আন্দোলনে তিনি নেতৃত্ব দিয়েছিলেন।
গীতা মুখোপাধ্যায় ১৯২৪ খ্রিস্টাব্দের ৮ জানুয়ারি কলকাতায় জন্মগ্রহণ করেন। ১৯৪২ খ্রিস্টাব্দের ৮ নভেম্বর তিনি বিশ্বনাথ মুখোপাধ্যায়ের সঙ্গে বিবাহ বন্ধনে আবদ্ধ হন।
তিনি কলকাতার আশুতোষ কলেজ থেকে বাংলা সাহিত্য নিয়ে কলাবিদ্যায় স্নাতক ডিগ্রি অর্জন করেন। ১৯৪৭ থেকে ১৯৫১ খ্রিস্টাব্দ পর্যন্ত তিনি বঙ্গীয় প্রাদেশিক ছাত্র ফেডারেশনের সম্পাদক ছিলেন।
১৯৪৬ খ্রিস্টাব্দে গীতা মুখোপাধ্যায় প্রথম ভারতীয় কমিউনিস্ট পার্টির (সিপিআই) বঙ্গ রাজ্য পরিষদের সদস্য হিসাবে নির্বাচিত হন। তিনি সকলের জনপ্রিয় 'গীতাদি' নামে পরিচিত ছিলেন; এবং সেই সময় থেকেই তিনি লোকসভা নির্বাচনে পশ্চিমবঙ্গের পাঁশকুড়া আসন থেকে ২০০০ খ্রিস্টাব্দে তার মৃত্যুর সময় পর্যন্ত পুরোভাগে ছিলেন।
তিনি ১৯৮০ খ্রিস্টাব্দে সপ্তম লোকসভায় নির্বাচিত হন এবং ১৯৮০-৮৪ সময়কালে তিনি যে যে দায়িত্ব পালন করেন, সেগুলো হল:
১৯৮১ খ্রিস্টাব্দ থেকে তিনি ভারতীয় কমিউনিস্ট পার্টির জাতীয় কার্যনির্বাহী কমিটির সদস্য ছিলেন।
১৯৯৯ খ্রিস্টাব্দে ত্রয়োদশ লোকসভা নির্বাচনে তিনি সপ্তম বারের জন্যে নির্বাচিত হন। তাঁর কর্মজীবন প্রায় সাড়ে পাঁচ দশক বিস্তৃত ছিল। যাইহোক, লোকসভা নির্বাচনে নারীদের জন্যে আসন সংরক্ষণে তাঁর ইতিবাচক ভূমিকা তাঁকে পাদপ্রদীপের আলোয় এনেছিল। এছাড়াও তিনি যেসব কাজের সঙ্গে যুক্ত ছিলেন, সেগুলো হল: ন্যাশনাল কমিশন অন রুরাল লেবার, ন্যাশনাল কমিশন অন ওমেন, ন্যাশনাল চিল্ড্রেন্স বোর্ড, প্রেস কাউন্সিলের সদস্য, এবং ন্যাশনাল ফেডারেশন অব ওমেন-এর সহ-সভাপতি। অন্যদিকে তিনি বার্লিনের ওমেন্স ইন্টারন্যাশনাল ডেমোক্র্যাটিক ফেডারেশনের সদস্য ছিলেন।
রাজনৈতিক কর্মজীবনের পাশাপাশি গীতা মুখোপাধ্যায় শিশুদের জন্যে কয়েকটা বইও লিখেছেন, যার মধ্যে আছে: "ভারত উপকথা" (ভারতের লোকগাথা), "ছোটোদের রবীন্দ্রনাথ" (শিশুদের জন্য রবীন্দ্রনাথ) এবং "হে" "অতীত কথা কও;" এবং বাংলা ভাষায় অনুবাদ করেছেন ব্রুনো অ্যাপিৎজের ১৯৫৮ খ্রিস্টাব্দের উচ্চাঙ্গের বই "নেকেড অ্যামং উলভস" ।
২০০০ খ্রিস্টাব্দের ৪ মার্চ তারিখে গুরুতর হৃদরোগে আক্রান্ত হয়ে গীতা মুখোপাধ্যায়ের জীবনাবসান হয়। মৃত্যুর সময় তাঁর বয়স হয়েছিল ৭৬ বছর। ভারতের তৎকালীন প্রধানমন্ত্রী অটল বিহারী বাজপেয়ী তাঁর শোকবার্তায় জানিয়েছিলেন - "শ্রীমতী মুখোপাধ্যায়ের জীবন ছিল দৃঢ়সংকল্প এবং উৎসর্গীকৃত। তিনি নারী ক্ষমতায়নের একটি উজ্জ্বল উদাহরণ ছিলেন। তাঁর জীবন ভবিষ্যৎ প্রজন্মের, বিশেষত মহিলাদের জন্যে অনুপ্রেরণা হয়ে থাকবে।"
বাল্মীকি মন্দির, লাহোর

লাহোরের আয়নাবাজার এলাকায় অবস্থিত ১২০০ বছরের পুরোনো হিন্দু মন্দিরটি এতোদিন বেআইনিভাবে প্রায় ২০ বছর দখলে রেখেছিল এক খ্রিস্টান পরিবার। ২০২২ সালে দেশটির আদালতে দীর্ঘ আইনি লড়াইয়ের পর মন্দিরটিকে পুনরুদ্ধারে করতে সক্ষম হয়েছে পাকিস্তানের সংখ্যালঘুদের উপাসনাগৃহগুলোর তত্ত্বাবধানের দায়িত্বে থাকা ইভাকুই ট্রাস্ট সম্পত্তি বোর্ড (ইটিপিবি)।
কেনেথ ব্র্যানা

স্যার কেনেথ চার্লস ব্র্যানা (; ; ১০ ডিসেম্বর ১৯৬০) হলেন একজন উত্তর আয়ারল্যান্ডীয় অভিনেতা, পরিচালক, প্রযোজক, ও চিত্রনাট্যকার। ব্র্যানা লন্ডনের রয়্যাল একাডেমি অব ড্রামাটিক আর্টে প্রশিক্ষণ লাভ করেন এবং ২০১৫ সালে রিচার্ড অ্যাটনবারার পর এই প্রতিষ্ঠানের সভাপতির দায়িত্ব গ্রহণ করেন। তিনি উইলিয়াম শেকসপিয়ারের কয়েকটি নাটকের চলচ্চিত্রায়নে শ্রেষ্ঠাংশে অভিনয় করেছেন এবং পরিচালনাও করেছেন, তন্মধ্যে রয়েছে "ফিফথ হেনরি" (১৯৮৯), যার জন্য তিনি শ্রেষ্ঠ অভিনেতা ও শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন; "মাচ অডো অ্যাবাউট নাথিং" (১৯৯৩); ওথেলো (১৯৯৫); হ্যামলেট (১৯৯৬), যার জন্য তিনি শ্রেষ্ঠ উপযোগকৃত চিত্রনাট্য বিভাগে একাডেমি পুরস্কারের মনোনয়ন লাভ করেন; "লাভ্‌স লেবার্‌স লস্ট" (২০০০) এবং "অ্যাজ ইউ লাইক ইট" (২০০৬)।
ব্র্যানা আরও অসংখ্য চলচ্চিত্র ও টেলিভিশন ধারাবাহিকে কাজ করেছেন; তন্মধ্যে রয়েছে "ফরচুন্স অব ওয়ার" (১৯৮৭), উডি অ্যালেনের "সেলেব্রিটি" (১৯৯৮), "ওয়াইল্ড ওয়াইল্ড ওয়েস্ট" (১৯৯৯), "দ্য রোড টু এল ডোরাডো" (২০০০), এসএস নেতা রেইনহার্ড হেড্রিক চরিত্রে "কনস্পাইরেসি" (২০০১), "হ্যারি পটার অ্যান্ড দ্য চেম্বার অব সিক্রেটস" (২০০২), "ওয়ার্ম স্প্রিংস" (২০০৫), মেজর জেনারেল হেনিং ফন ট্রেস্কো চরিত্রে "ভালকিরি" (২০০৮), "দ্য বোট দ্যাট রকড" (২০০৯), "ওয়ালান্ডার" (২০০৮-২০১৬), স্যার লরন্স অলিভিয়ে চরিত্রে "মাই উয়িক উইথ মেরিলিন" (২০১১, যার জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন), এবং রয়্যাল নেভি কমান্ডার বোল্টন চরিত্রে যুদ্ধভিত্তিক থ্রিলার চলচ্চিত্র "ডানকার্ক" (২০১৭)।
তার পরিচালিত চলচ্চিত্রসমূহ হল "ডেড অ্যাগেইন" (১৯৯১, এতে তিনি অভিনয়ও করেন), "সোয়ান সং" (১৯৯২, শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কারে মনোনীত), "ম্যারি শেলিস ফ্রাঙ্কেনস্টাইন" (১৯৯৪), "দ্য ম্যাজিক ফ্লুট" (২০০৬), "স্লেউথ" (২০০৭), অতিমানব চলচ্চিত্র "থর" (২০১১), মারপিটধর্মী থ্রিলার "জ্যাক রায়ান: শ্যাডো রিক্রুট" (২০১৪), লাইভ-অ্যাকশন চলচ্চিত্র "সিন্ডরেলা" (২০১৫), এবং রহস্যধর্মী "মার্ডার অন দি ওরিয়েন্ট এক্সপ্রেস" (২০১৭)।
তিনি প্রামাণ্য ধারাবাহিক "কোল্ড ওয়ার" (১৯৯৮), বিবিসির প্রামাণ্য ধারাবাহিক "ওয়াকিং উইথ ডাইনোসরস" (১৯৯৯), "ওয়াকিং উইথ বিস্টস" (২০০১) এবং "ওয়াকিং উইথ মনস্টার্স" (২০০৫) এর বর্ণনাকারী হিসেবে কাজ করেন। ব্র্যানা পাঁচটি একাডেমি পুরস্কার ও পাঁচটি গোল্ডেন গ্লোব পুরস্কারের মনোনয়ন লাভ করেন এবং তিনটি বাফটা পুরস্কার ও একটি এমি পুরস্কার অর্জন করেন। ২০১২ সালে তিনি নাইট ব্যাচেলর উপাধিতে ভূষিত হন এবং ২০১২ সালের ৯ই নভেম্বর তাকে নাইটহুডে ভূষিত করা হয়। ২০১৮ সালের জানুয়ারি মাসে তার নিজ শহর বেলফাস্ট তাকে ফ্রিম্যান সম্মাননায় ভূষিত করে।
লব মন্দির

লব মন্দির হল পাকিস্তানের লাহোর শহরে লাহোর দুর্গে অবস্থিত একটি হিন্দু মন্দির। এই মন্দিরটি হিন্দু দেবতা রামের পুত্র লবের মন্দির। কথিত আছে, লাহোর শহরটি লবেরই নামাঙ্কিত।
"দেশোয়া ভগ" গ্রন্থে লাহোর শহরটিকে "লবপোর" নামে অভিহিত করা হয়েছে, যা নির্দেশ করে এই শহরটি রামের লবের নামাঙ্কিত। রাজপুতানার প্রাচীন বর্ষপঞ্জিগুলিতে এই শহরটিকে "লোহ্‌ কোট" (অর্থাৎ "লোহের দুর্গ") নামে অভিহিত করা হয়েছে। এই লোহ্‌ শব্দটিও রামের পুত্র লবকে নির্দেশ করে।
মৌখিক কিংবদন্তি অনুযায়ী, লাহোর শহরটি প্রাচীনকালে "লবপুরী" (সংস্কৃত ভাষায় শব্দটির অর্থ "লবের শহর") নামে পরিচিত ছিল এবং রাম ও সীতার পুত্র রাজকুমার লব এই শহরটি প্রতিষ্ঠা করেছিলেন। তাঁর দাদা রাজকুমার কুশ প্রতিষ্ঠা করেন কসুর শহরটি।
বর্তমানে লাহোর দুর্গে লবের একটি পরিত্যক্ত মন্দির দেখা যায়। লব নামটিকে এই অঞ্চলে "লোহ্‌" উচ্চারণও করা হয়। সেই থেকে "লোহ্‌-আওয়ার" বা "লোহের দুর্গ" কথাটি এসেছে।
লাহোর সংক্রান্ত সবচেয়ে পুরনো প্রামাণিক নথিটি হল ৯৮২ সালে কোনও এক অজ্ঞাতনামা লেখকের লেখা "হুদুদ-ই-আলাম" ("বিশ্বের অঞ্চলসমূহ")। ১৯২৭ সালে ভ্লাদিমির ফেডেরোভিচ মিনোরস্কি বইটি ইংরেজিতে অনুবাদ করেন। বইটি লাহোর থেকেই প্রকাশিত হয়। এই বইটি থেকে জানা যায়, সেই সময় লাহোর ছিল একাধিক সুন্দর মন্দির, বড়ো বড়ো বাজার ও ফলের বাগানে ভরা একটি ছোটো শহর। এই গ্রন্থেই বলা হয়েছে শহরে জনবসতি-ঘেরা দু'টি বড়ো বাজার ছিল এবং এও বলা হয়েছে যে, কাদামাটির বেড়া দিয়ে দু'টি বসত এলাকাকে একটি এলাকায় পরিণত করা হয়েছিল। মূল নথিটি এখন ব্রিটিশ মিউজিয়ামে রক্ষিত আছে।
অতীতে লাহোর শহরটিকে নানা নামে অভিহিত করা হত। ঠিক কবে এই শহরটি স্থাপিত হয়েছিল, তা জানা যায় না। কোনও কোনও ঐতিহাসিকের মতে, এই শহরটি ৪০০০ বছরের পুরনো। অবশ্য বিভিন্ন ঐতিহাসিক প্রমাণ থেকে মনে করা হয়, শহরটি অন্তত ২০০০ বছরের পুরনো। দক্ষিণ এশিয়ার প্রধান বাণিজ্য ও সামরিক পথের উপর অবস্থিত লাহোর শহরটিতে অতীতে অনেক রাজবংশ ও যাযাবর উপজাতি শাসন ও লুণ্ঠন করেছিল।
সানী জুবায়ের

সানী জুবায়ের (জন্ম ২ ডিসেম্বর ১৯৭৩) একজন বাংলাদেশি গায়ক, সুরকার ও সঙ্গীত পরিচালক। অনিল বাগচীর একদিন চলচ্চিত্রের সঙ্গীত পরিচালনার জন্য ২০১৫ সালে তিনি শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন।
সানী ১৯৭৩ সালের ২ ডিসেম্বর পুরনো ঢাকায় জন্মগ্রহণ করেন। তার পিতার নাম মোহাম্মদ হামিদুল্লাহ ও মাতার নাম খুরশিদ জাহান। তার নানা ছিলেন কবি খান মোহাম্মদ মঈনউদ্দীন। সানী সেইন্ট গ্রেগরী উচ্চ বিদ্যালয় থেকে মাধ্যমিক ও নটর ডেম কলেজ থেকে উচ্চ মাধ্যমিক সম্পন্ন করেন। প্রথমজীবনে তিনি তাদের পারিবারিক বন্ধু গোবিন্দ রবিদাশের কাছ থেকে ভারতীয় শাস্ত্রীয় সংগীতে প্রাথমিক শিক্ষা লাভ করেন।
১৯৯৩ সালে ভারতের পাতিয়ালা ঘরনা সংগীতের শিষ্যত্ব গ্রহণ করেন এবং সেখানে ওস্তাদ মাজহার আলী খান ও যাওয়াদ আলী খানের কাছে হিন্দুস্তানি শাস্ত্রীয় সংগীত শিক্ষা লাভ করেন। এরপর ২০০১ সালে সুইডেনের স্টকহোমের "রয়েল কলেজ অব মিউজিক" নামক শিক্ষাপ্রতিষ্ঠানে ভর্তি হন এবং সেখানে থেকে ২০০৬ সালে পশ্চিমা শাস্ত্রীয় সঙ্গীতের উপর স্নাতকোত্তর ডিগ্রি অর্জন করেন।
সানী অ্যালাইয়্যান্স ফ্রাঞ্চাইজ ডি ঢাকা নামে একটি প্রতিষ্ঠানে পাঁচ বছর সঙ্গীতের উপর শিক্ষকতা করেন। ২০০৩ সালে তিনি বাংলাদেশের ষড়ঋতু ও এর প্রকৃতির পরিবর্তন নিয়ে "দ্য গোল্ডেন ল্যান্ড" নামে একটি অর্কেস্ট্রা অ্যালবাম প্রকাশ করেন। ২০১৫ সালে ঘাসফুল চলচ্চিত্রের মাধ্যমে তিনি চলচ্চিত্রে সঙ্গীত পরিচালনা করা শুরু করেন। এরপর, অনিল বাগচীর একদিন (২০১৫), আঁখি ও তার বন্ধুরা (২০১৭) ও কালের পুতুল (২০১৮) চলচ্চিত্রে সঙ্গীত পরিচালনা করেন। বর্তমানে তিনি "রয়্যাল ইন্সটিটিউট অব মিউজিক বাংলাদেশ" নামের একটি সঙ্গীত শিক্ষা প্রতিষ্ঠান পরিচালনা করছেন।
সানীর ৮টি একক অ্যালবাম প্রকাশিত হয়েছে যার মধ্যে প্রথমটি প্রকাশিত হয় ১৯৯৮ সালে। অ্যালবামগুলো হলো, "সারা", "আপনা খায়াল" (২০০৩), "নির্জন স্বাক্ষর" (২০০৩), "অজস কবিতা", "যুগল সন্ধি", "অদ্ভুত আঁধার এক", "চাঁদের সরোবরে" এবং নজরুল সংগীতের অ্যালবাম "কেনো মেঘেরও ছায়া" (২০১২)।
কালী মন্দির, কলাত

কলাত কালী মন্দির (ব্রাহুই/) হল পাকিস্তানের বেলুচিস্তান প্রদেশের কলাত শহরে অবস্থিত হিন্দু দেবী কালীর একটি মন্দির।
কলাতের মোট জনসংখ্যার ২ শতাংশ হিন্দু। এছাড়াও কিছু হিন্দু হিন্দকোওয়ান বণিক এখানে বসতি স্থাপন করেছিলেন।
কলাতের কালী মন্দিরটি পূর্বতন কলাত রাজ্যের নগরদুর্গের পাদদেশে অবস্থিত। এই মন্দিরটি দক্ষিণ এশিয়ায় ইসলামের আগমনের আগেই নির্মিত হয়েছিল।
কথিত আছে, স্থানীয় বালোচদের কিংবদন্তি নায়ক সেওয়া কলাত শহরটি প্রতিষ্ঠা করেন এবং তারই নামানুসারে এটির নামকরণ করা হয় কলাত-ই সেওয়া (সেওয়ার (কলাত (দুর্গ)|দুর্গ]])।
আস্তোর জেলা

অ্যাস্তর () পাকিস্তানের গিলগিত-বালতিস্তান প্রদেশের দশটি জেলার মধ্যে অন্যতম একটি জেলা। জেলাটিতে অ্যাস্তর উপত্যকা রয়েছে (অ্যাস্তর শহরে অবস্থিত)। ভৌগোলিক অবস্থান অনুযায়ী জেলাটির পশ্চিমে ডায়মার জেলা (যেটি ২০০৪ সালে আলাদা করা হয়েছিল), পূর্ব দিকে গিলগিত জেলা, পূর্বে স্কার্দু জেলা ও দক্ষিণে খাইবার-পাখতুনখুয়া এবং আজাদ কাশ্মিরের নীলাম জেলার সীমানা ঘিরে রেখেছে। ১৯৯৮ সালের আদমশুমারীর হিসাব অনুসারে অ্যাস্তর জেলার জনসংখ্যা ছিল প্রায় ৭১,৬৬৬ জন।
অ্যাস্তর উপত্যকাটি ৫,০৯২ বর্গ কিমি এবং ২৬০০ মিটার উচ্চতা অবস্থান করে গঠিত হয়েছে।
অ্যাস্তর উপত্যকায় গ্রীষ্মকালে মাঝারি জলবায়ু বিরাজমান। শীতকালে এটি প্রধান উপত্যকায় ৬ ইঞ্চি (১৫ সেমি) এবং পাহাড়ী অঞ্চলে ২-৩ ফুট (৬০-৯০ সেমি) পর্যন্ত বরফ পড়ে জমা হতে পারে। মিরমালিক উপত্যকায় এটি ফেব্রুয়ারিতে ৬ ফুট (১.৮ মিটার) পর্যন্ত তুষারপাত হয়ে থাকে।
উপত্যকায় কথিত প্রধান ভাষা বা মাতৃভাষা হচ্ছে শিনা। পাকিস্তানের জাতীয় ভাষা উর্দু এখানে দ্বিতীয় সর্বাধিক ব্যবহৃত ভাষা হিসেবে পরিচিত। এই অঞ্চলটিতে ব্যবহৃত শিনের বিভিন্ন উপভাষা প্রচলিত রয়েছে। যেহেতু গ্রীষ্মকালীন মাসগুলিতে অ্যাস্তরে বেশকিছু পর্যটন এলাকা রয়েছে, যেমান: তারাশিং বা অস্টোরের স্থানীয় অঞ্চল। পর্যটন এলাকা হিসেবে এখানকার পুলিশ ইংরেজি ভাষায় কথা বলতে পারে।
দ্য হিটম্যানস ওয়াইফস বডিগার্ড

দ্য হিটম্যানস ওয়াইফস বডিগার্ড একটি প্যাট্রিক হিউজেস পরিচালিত একটি আসন্ন হলিউড চলচ্চিত্র, যেটি ২০২১ সালে মুক্তি পায়। এটি "হিটম্যানস বডিগার্ড" (২০১৭) এর সিক্যুয়েল। চলচ্চিত্র তারকা রায়ান রেনল্ডস , স্যামুয়েল এল। জ্যাকসন , সালমা হায়েক , ফ্রাঙ্ক গ্রিলো , রিচার্ড ই. গ্রান্ট , টম হপার , আন্তোনিও বান্দেরাস এবং মরগান ফ্রিম্যান চলচ্চিত্রটিতে অভিনয় করেছেন।
দারিয়াস কিনকেইড
২০১৮ সালের মে মাসে ঘোষণা করা হয়েছিল যে, রায়ান রেনল্ডস , স্যামুয়েল এল. জ্যাকসন এবং সালমা হায়েক "হিটম্যানস বডিগার্ড" (২০১৭) এর সিক্যুয়েলে অভিনয় করতে পারেন। এরপর এই তিন তারকা চলচ্চিত্রটিতে অভিনয়ের জন্য চুক্তিবদ্ধ হন। ২০১৯ সালের মার্চ মাসে ফ্র্যাঙ্ক গ্রিলো , মরগান ফ্রিম্যান , আন্তোনিও বান্দেরাস, টম হুপার, এবং রিচার্ড ই. গ্রান্ট চলচ্চিত্রটির অভিনয়শিল্পীর তালিকায় যুক্ত হন।
২০১৯ সালের ২৯ মার্চ ইউরোপে চলচ্চিত্রটির চিত্রগ্রহণ শুরু হয়। চলচ্চিত্রটির চিত্রগ্রহণ ইতালি , ক্রোয়েশিয়া , স্লোভেনিয়া , বুলগেরিয়া এবং যুক্তরাজ্যে অনুষ্ঠিত হবে।
দাবাং ৩

দাবাং ৩ একটি ২০১৯ সালে মুক্তিপ্রাপ্ত ভারতীয় হিন্দি ভাষার অ্যাকশন কমেডি চলচ্চিত্র, যেটি পরিচালনা করেছেন প্রভু দেবা এবং প্রযোজনা করেছেন সালমান খান এবং আরবাজ খান। চলচ্চিত্রটি নির্মিত হয়েছে সালমান খান ফিল্মস এবং আরবাজ খান প্রোডাকাশন্স এর ব্যানারে। চলচ্চিত্রটি "দাবাং" চলচ্চিত্র ধারাবাহিকের তৃতীয় কিস্তি। চলচ্চিত্রটির গল্প লিখেছেন দিলীপ শুক্লা। চলচ্চিত্রটির গল্প মধ্যপ্রদেশের এক শহরকে ঘিরে। এই চলচ্চিত্রটিতে সালমান খান, সোনাক্ষী সিনহা, সাই মাঞ্জরেকর, আরবাজ খান, মাহি গিল ও সুদীপ প্রধান চরিত্রে অভিনয় করেছেন। চলচ্চিত্রটি ২০১৯ সালের ২০ ডিসেম্বর মুক্তি পায়।
২০১৩ সালে বিভিন্ন সংবাদমাধ্যমে খবর প্রকাশিত হয় যে, "দাবাং ৩" হবে "দাবাং" চলচ্চিত্র ধারাবাহিকের একটি প্রিক্যুয়েল। ২০১৪ সালে আরবাজ খান নিশ্চিত করেছিলেন যে, "দাবাং ৩" চলচ্চিত্রের কাজ খুব তাড়াতাড়িই শুরু হবে। ২০১৫ সালের মার্চ মাসে আরবাজ খান জানান যে, তিনি "দাবাং ৩" পরিচালনা করবেন না। এর পরের মাসে তিনি আরো জানান যে, "দাবাং ৩" চলচ্চিত্র সম্পর্কিত কাজ শুরু হতে এক দুই বছর লাগতে পারে। ২০১৬ সালের আগস্টে বহু জল্পনাকল্পনার অবসান ঘটিয়ে প্রধান নারী চরিত্রে সোনাক্ষী সিনহার অভিনয়ের বিষয়টা নিশ্চিত হয় এবং আরেকটি নারী চরিত্রে আরেক অভিনেত্রীকে দেখা যেতে পারে। পরে, সেই মাসে জানা যায় যে, কাজলকে
আরেকটি নারী চরিত্রে অভিনয়ের প্রস্তাব দেওয়া হয়েছিল কিন্তু, তাঁর চরিত্রটি সালমান খান অভিনীত চরিত্রের মত শক্তিশালী নয় বলে তিনি তা প্রত্যাখ্যান করেছিলেন। পরবর্তীতে সাই মাঞ্জরেকরকে উক্ত চরিত্রে ভূমিকা প্রদানের সুযোগ দেওয়া হয়।
২০১৭ সালের অক্টোবরে চলচ্চিত্রটির কাহিনিকারেরা চলচ্চিত্রটির পাণ্ডুলিপি লেখা শুরু করেছেন বলে খবর বেরিয়েছিল এবং আরো খবর বেরিয়েছিল যে, চলচ্চিত্রটির নির্মাণ ২০১৮ সালের মাঝামাঝিতে আরম্ভ হবে। এর পরের মাসে আরবাজ খান নিশ্চিত করেছিলেন যে, প্রভূ দেবা চলচ্চিত্রটি পরিচালনা করবেন। ২০১৮ সালের মার্চে প্রভূ দেবা নিশ্চিত করেছিলেন যে, তিনিই চলচ্চিত্র পরিচালনা করবেন এবং সালমান খান , সোনাক্ষী সিনহা এবং আরবাজ খান চলচ্চিত্রটিতে তাঁদের পূর্বচরিত্রে অভিনয় করবেন। এরপর, খবর বের হয় যে,
সাজিদ-ওয়াজিদ আবারো চলচ্চিত্রটির গান রচনা করবেন। ২০১৯ সালের ৩১ মার্চ সালমান খান ও আরবাজ খান চলচ্চিত্রটির চিত্রগ্রহণের জন্য ইন্দোরে আসেন। ২০১৯ সালের এপ্রিল মাসের এক তারিখে চলচ্চিত্রটির চিত্রগ্রহণ শুরু হয়। চলচ্চিত্রটি ২০১৯ সালের ২৫ ডিসেম্বর মুক্তি পাবে।
চলচ্চিত্রটির গানগুলি রচনার সাথে যুক্ত আছেন সাজিদ-ওয়াজিদ ও সন্দ্বীপ শিরোদকর।
তাসনোভা হক এলভিন

তাসনোভা হক এলভিন একজন বাংলাদেশি মডেল ও অভিনেত্রী। লাক্স চ্যানেল আই সুপারস্টারের শীর্ষ ১৫ প্রতিযোগী হিসাবে তাসনোভা এলভিন মিডিয়া অঙ্গনে তার যাত্রা শুরু করেন। তিনি বর্তমানে ব্যাচেলর পয়েন্ট, "কাচের পুতুল", "খানদানি মঞ্জিল" এবং "মিস্টার টেনশন" এর মত টেলিভিশন ধারাবাহিকে কাজ করছেন।
তাসনোভা এলভিন ১৯৯০ সালের ২৬ এপ্রিল ব্রাহ্মণবাড়িয়ায় জন্মগ্রহণ করেন। তিনি আমেরিকান ইন্টারন্যাশনাল ইউনিভার্সিটি, বাংলাদেশ থেকে বিবিএ ডিগ্রি লাভ করেন। তার বাবা একজন ব্যবসায়ী এবং মা হলেন গৃহিণী।
তাসনোভা এলভিন 'প্রাণ ম্যাংগো জুস প্যাক' এর বিজ্ঞাপনচিত্রে অভিনয়ের মাধ্যমে অভিনয়জগতে পা রাখেন। ২০১৩ সালে তিনি "রুম ডেট" শিরোনামের এক টেলিভিশন নাটকে অভিনয় করেন।
২০১৭ সালের মার্চ মাসের ২৬ তারিখে তিনি ফাহাদ রিয়াজীর সাথে বিবাহবন্ধনে আবদ্ধ হন।
দক্ষিণেশ্বর মেট্রো স্টেশন

দক্ষিণেশ্বর মেট্রো স্টেশন কলকাতা মেট্রোর উত্তর-দক্ষিণ লাইনের উত্তরের প্রান্তিক স্টেশন। এটি উত্তর ২৪ পরগনা জেলায় দক্ষিণেশ্বর রেল স্টেশন ও দক্ষিণেশ্বর মেট্রো স্টেশন রোডের মাঝে অবস্থিত। স্টেশনটিতে ২০২০ সালের ডিসেম্বর মাসে পরীক্ষামূলক ভাবে ট্রেন চলাচল শুরু হয় এবং ২২ ফেব্রুয়ারি , ২০২১ জনসাধারণের জন্য চালু হয়। দক্ষিণেশ্বর আপ ও দক্ষিণেশ্বর ডাউন ট্রেন দ্বারা রেল পরিষেবা পরিবেশন করা হয়। স্টেশনে দুটি রেল ট্র্যাক ও দুটি পার্শ্ব প্ল্যাটফর্ম রয়েছে।
দক্ষিণেশ্বর মেট্রো স্টেশনটি চালু হলে এটি কলকাতা মেট্রোর লাইন ১-এর উত্তর টার্মিনাল হিসাবে কাজ করবে।
এই স্টেশনটি দক্ষিণেশ্বর এলাকাতে অবস্থিত। স্টেশনের ভৌগোলিক অবস্থান হল । স্টেশনটির পূর্ববর্তী স্টেশন হল ১.৭৬ কিলোমিটার দূরে অবস্থিত বরাহ নগর মেট্রো স্টেশন।
দমদম থেকে দক্ষিণেশ্বর (৬.২০ কিমি [৩.৮৫ মাইল]) পর্যন্ত উত্তরমুখী সম্প্রসারণের অনুমোদন করা হয়েছিল এবং ২০১০-১১ সালের রেল বাজেটে ₹২২৭.৫৩ কোটি (₹৪১১ কোটি বা ২০১৯ সালে ইউএস$৫৮ মিলিয়নের সমতুল্য) ব্যয়ে ধার্য সহ অন্তর্ভুক্ত করা হয়েছিল। ২০১৭ সালে স্টেশন ও বিভাগের জন্য নির্মাণ কাজ শুরু হয়েছিল। ২০১৯ সালের জুন মাস নাগাদ, নোয়াপাড়া ও দক্ষিণেশ্বরের মধ্যে ভায়াডাক্ট বা উড়াল পথের ৯৫ শতাংশেরও বেশি সম্পন্ন হয়েছিল, এবং সিগন্যালিং সিস্টেম ও ট্র্যাক স্থাপনের কাজ শুরু হয়েছিল।
২০১৭ সালের ডিসেম্বর মাসের তথ্য অনুযায়ী, দক্ষিণেশ্বর স্টেশন পর্যন্ত মেট্রো লাইন ২০১৯ সালের মে মাসের মধ্যে চালু হওয়ার কথা ছিল। কিন্তু ভায়াডাক্ট বা উড়াল পথের নির্মাণ এবং সিগন্যালিং সিস্টেম ও ট্র্যাক স্থাপনের কাজ সম্পন্ন না হওয়ায় নির্ধারিত সময়ের মধ্যে স্টেশনটি চালু করা সম্ভব হয়নি। কোভিড-১৯ মহামারীর কারণে স্টেশনে ট্রেনের পরীক্ষামূলক চলাচলে বিলম্ব ঘটেছিল।
স্টেশনটি ২০২১ সালের ২২ ফেব্রুয়ারি প্রধানমন্ত্রী নরেন্দ্র মোদী উদ্বোধন করেছিলেন।
এনভিআরএল দ্বারা দ্বারা নকশাকৃত স্টেশনে দুটি পার্শ্ব প্ল্যাটফর্ম রয়েছে, যাদের প্রতিটির সঙ্গে একটি করে রেল ট্র্যাক যুক্ত রয়েছে, পাশাপাশি নিম্ন মেজানাইন ও প্ল্যাটফর্মের মধ্যে টি সিঁড়ি রয়েছে।
কলকাতা মেট্রোর লাইন ১-এর অন্তর্গত দক্ষিণেশ্বর মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত।
তোয়াব খান

তোয়াব খান (জন্ম:২৪ এপ্রিল ১৯৩৪ - মৃত্যু: ১ অক্টোবর ২০২২) হলেন একজন বাংলাদেশী সাংবাদিক। তিনি বাংলাদেশের বাংলা দৈনিক সংবাদপত্র জনকন্ঠের উপদেষ্টা সম্পাদক ছিলেন। ৮ অক্টোবর ২০২১ সালে তিনি পুনরায় দৈনিক বাংলার সম্পাদকের দায়িত্ব গ্রহণ করেন। তিনি এ পত্রিকাটির প্রথম সম্পাদক ছিলেন। সাংবাদিকতায় অনন্য অবদানের জন্য বাংলাদেশ সরকার তাকে ২০১৬ সালে একুশে পদক প্রদান করে।
তোয়াব খান ১৯৩৪ সালের ২৪ এপ্রিল সাতক্ষীরার রসুলপুর গ্রামে জন্মগ্রহণ করেন। সাংবাদিক মাওলানা আকরাম খাঁ ছিলেন তার মামা।
১৯৫৫ সালে তোয়াব খান দৈনিক সংবাদ পত্রিকায় কাজ শুরু করেন, ১৯৬১ সালে তিনি এর বার্তা সম্পাদক হিসাবে পদোন্নতি পান এবং ১৯৬৪ সাল পর্যন্ত কাজ করেন। ১৯৬৪ থেকে ১৯৭২ পর্যন্ত বার্তা সম্পাদক হিসেবে দৈনিক পাকিস্তানে কাজ করেন। ১৯৭২ সালে দৈনিক বাংলা পত্রিকায় সম্পাদক হিসেবে যোগ দেন।
১৯৭৩ থেকে ১৯৭৫ পর্যন্ত তোয়াব খান রাষ্ট্রপতি শেখ মুজিবুর রহমানের প্রেস সচিব ছিলেন। ১৯৮৭-১৯৯১ মেয়াদে সাবেক রাষ্ট্রপতি এরশাদ ও প্রথম তত্ত্বাবধায়ক সরকারের প্রধান বিচারপতি সাহাবুদ্দীন আহমদেরও প্রেসসচিব ছিলেন তিনি। ১৯৮০ থেকে ১৯৮৭ সাল পর্যন্ত বাংলাদেশ সরকারের প্রধান তথ্য কর্মকর্তা ছিলেন। বাংলাদেশ প্রেস ইনস্টিটিউটের মহাপরিচালক ছিলেন। মুক্তিযুদ্ধে স্বাধীন বাংলা বেতার কেন্দ্রে শব্দসৈনিক ছিলেন। তার লেখা ও উপস্থাপনায় স্বাধীন বাংলা বেতার কেন্দ্র থেকে নিয়মিত প্রচারিত হতো ‘পিন্ডির প্রলাপ’।
তোয়াব খান ২০২২ সালের ১লা অক্টোবর দুপুর ১২.৪০ ঘটিকায় ঢাকার গুলশানস্থ ইউনাইটেড হাসপাতালে মৃত্যুবরণ করেন।
দেলানিপুর জামা মসজিদ, পোর্ট ব্লেয়ার

জামা মসজিদ হল ভারতের আন্দামান ও নিকোবর দ্বীপপুঞ্জের পোর্ট ব্লেয়ার শহরের দেলানিপুর অঞ্চলে অবস্থিত একটি মসজিদ। এই মসজিদটি দেলানিপুর মসজিদ নামেও পরিচিত।
এই মসজিদে স্থানীয় মুসলমান সম্প্রদায় ইদুলফিতর ও ইদুজ্জোহা মহাসমারোহে উদ্‌যাপন করে। প্রতিদিন মসজিদে প্রার্থনার আয়োজন করা হয়।
পতি পত্নী অউর ভো (২০১৯-এর চলচ্চিত্র)

পতি পত্নী অউর ভো (হিন্দি: पति पत्नी और वो, অনুবাদ: স্বামী স্ত্রী আর ও) ২০১৯ সালে মুক্তিপ্রাপ্ত একটি ভারতীয় হিন্দি ভাষার চলচ্চিত্র, যেটি পরিচালনা করেছেন মুদাসসার আজিজ এবং প্রযোজনা করেছেন ভূষণ কুমার। চলচ্চিত্রটি ১৯৭৮ সালের চলচ্চিত্র "পতি পত্নী অউর ভো" এর পুনর্নির্মাণ। চলচ্চিত্রটিতে অভিনয় করেছেন কার্তিক আর্যন , ভূমি পেডনেকার এবং অনন্যা পাণ্ডেসহ আরো অনেকে। ২০১৯ সালের ৪ ফেব্রুয়ারি চলচ্চিত্রটির মুখ্য চিত্রগ্রহণ শুরু হয়। চলচ্চিত্রটি ২০১৯ সালের ৬ ডিসেম্বর মুক্তি পায়।
আবুল বাশার (লেখক)

আবুল বাশার একজন ভারতীয় বাঙালি লেখক। তিনি পশ্চিমবঙ্গের, মুর্শিদাবাদ জেলার হামারপুর গ্রামে জন্মগ্রহণ করেন। বাশার বামপন্থী ও ধর্মনিরপেক্ষতার জন্য পরিচিত। সাধারণ মানুষের জীবনকে তিনি তাঁর সাহিত্যে বিশেষ ভাবে স্থান দিয়েছেন। এখন তৃণমূলকে সমর্থন করেন। 
তার বই "ভোরের প্রসূতি" অবলম্বনে ২০১৯ সালে "সিতারা" চলচ্চিত্রটি মুক্তি পায়। তার রচিত গ্রন্থগুলোর মাঝে উল্লেখযোগ্য হল:
পন্টিয়ানাক

পন্টিয়ানাক (মালয় ভাষা : ڤونتيانق) হল মালয় লোকাচার অনুযায়ী এক মহিলা ভূত।এটি মাটিয়ানাক বা কুন্টিলানাক বা কুন্টি নামেও পরিচিত। পন্টিয়ানাককে বাঙালি সংস্কৃতির পেত্নী বা শাঁখচুন্নির সাথে তুলনা করা যায়। বলা হয়ে থাকে যে, গর্ভবতী মহিলারা মারা গেলে পন্টিয়ানাক হিসেবে ফিরে আসে। এটির সাথে 'ল্যাংসুইর'কে অনেকে গুলিয়ে ফেলে। উল্লেখ্য, বলা হয়ে থাকে, 'ল্যাংসুইর' হল সেই সব নারীদের আত্মা, যারা সন্তান জন্মদানের সময়ে মারা গিয়েছে।
"পন্টিয়ানাক" শব্দটি মালয় ভাষার "পেরেম্পুয়ান মাতি বেরানাক" থেক্র উৎপন্ন যেটির অর্থ যে নারী সন্তান জন্মের সময় মারা গিয়েছিল। 
আরেকটি মত অনুসারে শব্দটি "পুয়ান" (নারী), "মাতি" (মৃত্যু) এবং "আনাক" (শিশু) শব্দত্রয়ের সংমিশ্রণে গঠিত। মাটিয়ানাক শব্দটির অর্থ 'শিশুর মৃত্যু'। ইন্দোনেশিয়ায় পন্টিয়ানাক শহরের নামকরণ এই পন্টিয়ানাকের নামে করা হয়েছে বলে বলা হয়।
পন্টিয়ানাক সাধারণত বিবর্ণ চেহারার কালো চুল, লাল চোখ ও রক্তের ছোপ বিশিষ্ট সাদা পোশাকে আসে বলে বলা হয়।
বলা থাকে যে, সাধারণত পন্টিয়ানাক পূর্ণ চাঁদে উঠে আসে এবং উচ্চস্বরের শিশুর কান্না দ্বারা তার উপস্থিতি ঘোষণা করে। কান্না যদি নরম থাকে তবে এর অর্থ হল পন্টিয়ানাক কাছাকাছি অবস্থান করছে এবং যদি এটি জোরে হয় তাহলে সে অবশ্যই অনেক দূরে অবস্থান করছে। কেউ কেউ বিশ্বাস করে যে, রাতের বেলায় কুকুর পন্টিয়ানাকের আগমন বুঝতে পারে। যদি কুকুর গর্জন করে, এর অর্থ পন্টিয়ানাক অনেক দূরে। আর, যদি কুকুর ঘেউঘেউ করে, তবে তার মানে পন্টিয়ানাক কাছাকাছি অবস্থান করছে। কখনো কখনো তার উপস্থিতি কখনও কখনও একটি সুন্দর ফুলের সুবাস দ্বারা শনাক্ত করা যেতে পারে যেটির গন্ধের সাথে কাঠগোলাপের ঘ্রাণের মিল রয়েছে মতো শনাক্তকরণযোগ্য। এই সুঘ্রাণের পর মৃত পচা প্রাণীর গন্ধ আসে বলে বলা হয়ে থাকে।
একটি পন্টিয়ানাক তার শিকরের পেটে তার তীক্ষ্ণ নখ ঢুকিয়ে এবং শরীরের অঙ্গগুলিকে ছিন্নবিচ্ছিন্ন করে হত্যা করে থাকে। কিছু ক্ষেত্রে, যেখানে পন্টিয়ানাক পুরুষ শিকারের বিরুদ্ধে প্রতিশোধ নেওয়ার ইচ্ছা রাখে, তখন সে শিকারের দেহের অঙ্গগুলি শিকারের হাতে তুলে দেয়।
পন্টিয়ানাক কলা গাছে বসবাস করে থাকে বলে বলা হয়। আরো বলা হয়, সে দিনের বেলায় সেখানে বাস করে।
একটি পন্টিয়ানাককে নিরস্ত করতে, তার ঘাড়ের গর্তে হাত ঢোকানো উচিত বলে বলা হয়ে থাকে। এতে তার অশুভ ক্ষমতা দূরীভূত হয় বলে বলা হয়ে থাকে।
ইন্দোনেশিয়ান কুনটিলানাক পন্টিয়ানিয়াকের মতোই, কিন্তু সাধারণত পাখির আকারে চড়ে বেড়ায় এবং কুমারী ও অল্পবয়সী মহিলাদের রক্ত নিঃশেষ করে।
সমস্ত দক্ষিণ পূর্ব এশিয়ার মধ্যে বিশেষ করে মালয়েশিয়া ও ইন্দোনেশিয়াতে পন্টিয়ানাক দেখা যায় বলে বলা হয়ে থাকে। ২০১০ সালের আগস্ট মাসে মালয়েশিয়ার এক শহরে মালয়েশিয়ার একদল পুলিশ সদস্য পন্টিয়ানাকের ছবি ভিডিওচিত্রে ধারণ করেছিল। ২ মিনিট দীর্ঘ ভিডিওটি পন্টিয়ানককে পুরো স্পষ্টভাবে দেখা যায় না।
ফিলিপাইনের টিয়ানাকের সাথে পন্টিয়ানাকের অনেক মিল লক্ষ করা যায়।
মিউজিক (গান)

মিউজিক আমেরিকান সঙ্গীত শিল্পী ম্যাডোনা-এর অ্যালবাম মিউজিক-এর একটি গান। এটি মিউজিক অ্যালবামের প্রধান গান হিসেবে ২০০০ সালের ২১ আগস্ট মুক্তি পায়। মুক্তি পরেই গানটি সঙ্গীত সমালোচকদের দ্বারা ব্যাপকভাবে প্রশংসিত হয়। গানটি বাণিজ্যিকভাবেও অনেক সাফল্য লাভ করে।
মিউজিক গানটির ভিডিওটি লিখেছেন প্রযোজনা করেছেন ম্যাডোনা এবং মিরওয়াইস আহমাদজাই। তবে এর একটি ভিডিও সুইডিশ প্রযোজক জনস আকেরলান্ড প্রযোজনা করেছেন। মিউজিক গানের ভিডিওটি ২০০০ সালের এপ্রিল মাসের দিকে ধারণ করা হয়। তবে গানটি মুক্তি পায় একই বছরের ২১ আগস্ট। তবে এই গানের একটি অসম্পূর্ণ ভিডিও ২০০০ সালেরই ২১ মে ইন্টারনেটে বের হয়।
আবদুল কাভি দেসনাভী

আবদুল কাভি দেসনাভী(১ নভেম্বর ১৯৩০- ৮ জুলাই ২০১১) ছিলেন লেখক, সমালোচক এবং ভাষাবিদ। তিনি উর্দু সাহিত্যের উপর বহু গ্রন্থ রচনা করেছেন। তিনি মীর্জা গালিব, আল্লামা ইকবাল এবং মৌলানা আবদুল কালাম আজাদকে নিয়ে গ্রন্থ রচনা করেছেন। সাহিত্য বিষয়ক রচনার জন্য তিনি বিভিন্ন পুরস্কার পেয়েছেন।
তহরীরে, মোতালা-এ-খুতুৎ গালিব, তালাশ-এ-আজাদ, হায়াৎ-এ-আবদুল কালাম আজাদ
কালিনিনগ্রাদ সময়

কালিনিনগ্রাদ সময় হলো একটি সময় অঞ্চল, যেটি ইউটিসি হতে ২ ঘণ্টা এগিয়ে () এবং মস্কো সময় হতে ১ ঘণ্টা পেছনে (এমএসকে−১)। এই সময়টি রাশিয়ার কালিনিনগ্রাদ প্রদেশে ব্যবহৃত হয়।
২০১১ পর্যন্ত, কালিনিনগ্রাদ সময় পূর্ব ইউরোপীয় সময়ের (; দিবালোক সংরক্ষণ সময়ের সাথে ) সাথে অভিন্ন ছিল। ২৭ মার্চ ২০১১ সালে, রাশিয়া স্থায়ীভাবে ডিএসটিতে সরে যায়, যেন ঘড়ি এমন একটা সময় নির্দেশ করে যেটা পূর্বে সারাবছর ধরে গ্রীষ্মকাল নির্দেশ করত। এর ফলে, কালিনিনগ্রাদ সময় স্থায়ীভাবে -এ পরিণত হয়ে যায়। ২৬ অক্টোবর ২০১৪ সালে, এই আইনটি উলটো হয়ে যায়, কিন্তু দিবালোক সংরক্ষণ সময় পুনরায় প্রবর্তিত হয় না, যার ফলে কালিনিনগ্রাদ বর্তমানে -এ পরিণত হয়েছে।
প্রধান শহরসমূহ:
প্যাট্রিসিয়া কেনেডি গ্রিমস্টেড

প্যাট্রিসিয়া কেনেডি গ্রিমস্টেড (১৯৩৫ সালে জন্মগ্রহণ করেছেন) একজন ইতিহাসবেত্তা, তিনি দ্বিতীয় বিশ্বযুদ্ধের সময় এবং তার পরে বিভিন্ন সাংস্কৃতিক কর্মকাণ্ড নিয়ে গবেষণা করেছেন। তিনি পুর্বের সোভিয়েত ইউনিয়ন এবং তার পরবর্তী রাষ্ট্র বিষয়ক একজন স্বনামধন্য বিশেষজ্ঞ। গ্রিমস্টেড ডেভিস সেন্টার ফর রাশিয়ান এন্ড ইউরোপীয়ান স্টাডিজের সহযোগী। হার্ভাড বিশ্ববিদ্যালয় এবং ইউক্রেনিয়ান রিসার্চ ইন্সটিটিউটের একজন সিনিয়র সহযোগী গবেষক। আমস্টারডামের আন্তর্জাতিক সোসাল হিস্ট্রীর সম্মানিত ফেলো। তার বই সমূহকে পুর্বের সোভিয়েত ইউনিয়নের দালিলিক দস্তাবেজের "শ্রেষ্ঠ গাইডলাইন" বলা হয়।
মিহির কুমার নন্দী

মিহির কুমার নন্দী (১৪ ডিসেম্বর ১৯৪৫ — ৬ মে ২০১৭) একজন বাংলাদেশী রবীন্দ্র সঙ্গীত গায়ক। তিনি শাস্ত্রীয় গায়ক হিসেবেও খ্যাত। ১৯৭১ সালের স্বাধীনতা যুদ্ধের সময় তিনি স্বাধীন বাংলা বেতার কেন্দ্রের শিল্পী ছিলেন। ২০১৫ সালে তাকে বাংলাদেশ সরকার শিল্পকলা পদকে দিয়ে ভূষিত করেন।
মিহির কুমার নন্দী বাংলাদেশের চট্টগ্রামে জন্মগ্রহণ করেন। তার বাবার নাম ফণিন্দ্র লাল নন্দী এবং মল্লিকা রানী নন্দী। তিনি তার প্রথম সঙ্গীত পাঠ বাবার কাছ থেকে পেয়েছেন। এরপর ওয়াহেদুল হক, শায়লাদা রঞ্জন মজুমদার, নিরদ বরূণ বড়ুয়া, অশোক দাসগুপ্ত, সৌমিত্র লাল দাসগুপ্ত এবং আদিত্য নারায়ণ দাস প্রমুখের কাছে জ্ঞান অর্জন করেন।
১৯৬৪ সালে মিহির কুমার নন্দী চট্টগ্রাম বেতারে গান গাওয়ার মাধ্যমে সঙ্গীত জীবনে আত্মপ্রকাশ করেন।
নন্দী বাংলাদেশ বেতার ও বাংলাদেশ টেলিভিশন এর বিশেষ গ্রেডের শিল্পী ছিলেন। "নন্দ ধাওয়ানী "নামে একটি সঙ্গীত প্রতিষ্ঠান প্রতিষ্ঠা করেন। বাংলাদেশ উদিচী শিল্পগোষ্ঠী ও রবীন্দ্র সঙ্গীত সম্মিলন পরিষদ এর সহ-সভাপতি হিসেবে দায়িত্ব পালন করেছেন। তিনি চট্টগ্রাম বিশ্ববিদ্যালয়ে সঙ্গীত বিভাগের পার্ট-টাইম প্রভাষক হিসেবে কাজ করেছেন।
২০১৭ সালের ৬ মে চট্টগ্রাম মেডিকেল কলেজ হাসপাতালে তিনি মারা যান। "বলুয়া দিঘীর" পাড়ে তাকে দাহ করা হয়।
বেলজিয়ামের সাধারণ নির্বাচন, ১৯২৯

বেলজিয়ামে ১৯২৯ সালের ২৬ মে সাধারণ নির্বাচন অনুষ্ঠিত হয়। ক্যাথলিক পার্টি এই ফলাফলে বিজয়ী হয়। বেলজীয় প্রতিনিধি চেম্বারে ১৮৭টির মধ্যে ৭১ টি আসন পেয়ে বিজয়ী হয়। ভোটারের অংশগ্রহণ ছিল ৯৪ শতাংশ। ক্যাথলিক লিবারেল দলের প্রধান হেনরী জাসপার নির্বাচনে বিজয়ের পরে সরকার পরিচালনা করেন।
কল্যাণী স্টেডিয়াম

কল্যাণী স্টেডিয়াম ভারতের অঙ্গরাজ্য পশ্চিমবঙ্গের কল্যাণী শহরের একটি স্টেডিয়াম। এটি আই-লিগের ইউনাইটেড স্পোর্টস ক্লাবের হোম স্টেডিয়াম। স্টেডিয়ামটি ২০ হাজার দর্শনার্থী ধারণ করার ক্ষমতা রয়েছে। এটি আই-লিগ ফুটবল ম্যাচ এবং অন্যান্য খেলাধুলার জন্য কলকাতার একটি বিকল্প স্থান হিসেবে আবির্ভূত হয়েছে। কল্যাণ স্টেডিয়ামে জাতীয় পর্যায়ে ফুটবল ম্যাচ অনুষ্ঠিত হয়। কলকাতা মহানগরের মোহনবাগান, ইস্টবেঙ্গল এফসি এবং মোহামেডান এসসি কিছু জাতীয় স্তরের ম্যাচগুলিতে তাদের ঘরের মাঠ হিসাবে কল্যাণী স্টেডিয়াম ব্যবহার করে। একটি সুইমিং পুল এবং সুসজ্জিত জিমন্যাশিয়াম স্টেডিয়ামের সাথে সংযুক্ত। বর্তমানে স্টেডিয়ামটি পুরোপুরি আধুনিক কাঠামো এবং ৫টি স্টেরিড গ্যারি সঙ্গে সংযুক্ত সুবিধা সহ পুনঃনির্ধারণ করা হয়েছে।
কল্যাণী লেকের কাছে অবস্থিত কল্যাণী স্টেডিয়াম এবং কল্যাণী শহরের মধ্যবর্তী অংশে অবস্থিত। এটির প্রধান দরজাটি কল্যাণী উপ-বিভাগীয় ভবনের বিপরীতে। একটি ভাল রক্ষণাবেক্ষণ যুক্ত সুইমিং পুল এবং সজ্জিত জিমন্যাশিয়াম স্টেডিয়ামের সাথে সংযুক্ত রয়েছে।
স্টেডিয়ামের তথ্য
শরীফ শিক্ষা কমিশন, ১৯৫৯

জাতীয় শিক্ষা কমিশন, ১৯৫৯, বা, ১৯৫৯-এর শিক্ষা কমিশন হলো তৎকালীন পাকিস্তানের শিক্ষা ব্যবস্থার লক্ষ্য, উদ্দেশ্য, ব্যবস্থাপনা প্রভৃতি সম্পর্কিত একটি নীতিমালা তৈরির জন্য গঠিত সরকারি কমিশন, যা এর সভাপতি প্রফেসর এস এম শরীফ-এর নামানুসারে শরীফ কমিশন এবং শরীফ শিক্ষা কমিশন নামেও পরিচিত।
এই কমিশনটি ১৯৫৮ সালের ৩০ ডিসেম্বর গঠিত হয় এবং ১৯৫৯ সালের ২৬ আগস্ট প্রতিবেদন উপস্থাপন করে।
১১ সদস্য বিশিষ্ট শরীফ শিক্ষা কমিশন:
১৯৫৯ সালে এসএম শরীফের নেতৃত্বে এই কমিশন গঠিত হয়। যা ১৯৫৯ সালের ২৬ আগস্ট তাদের প্রতিবেদন পেশ করে। এই রিপোর্টে শিক্ষা বিষয়ক যা ছিল তা ছিল শিক্ষার সংকোচন এর পক্ষে। 
এই কমিশনের সুপারিশগুলোর মমধ্যে
নূর মোহাম্মদ মন্ডল

নূর মোহাম্মদ মন্ডল হলেন বাংলাদেশের একজন প্রখ্যাত সমাজকর্মী ও এনজিও ব্যক্তিত্ত্ব। জনসংখ্যা নিয়ন্ত্রণে অনন্য সাধারণ অবদানের জন্য ১৯৭৯ সালে তাকে “জনসংখ্যা নিয়ন্ত্রণে স্বাধীনতা পুরস্কার” প্রদান করা হয়।
জনস্ংখ্যা নিয়ন্ত্রণে অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
ওয়াট রং খুন

ওয়াট রং খুন (), যা বিদেশীদের নিকট হোয়াইট টেম্পল বা সাদা মন্দির নামে বেশি পরিচিত- তা থাইল্যান্ডের চিয়াং রাই প্রদেশে অবস্থিত একটি সমকালীন, রীতিবর্জিত, ব্যক্তিমালিকানাধীন বৌদ্ধ মন্দিরের শৈল্পিক উপস্থাপন। চালেরমাচাই কোসিটপিপাট এটির মালিক যিনি এটি নকশা করেছেন, নির্মাণ করেছেন এবং ১৯৯৭ সালে দর্শনার্থীদের জন্য উন্মুক্ত করেছেন।
বিংশ শতকের শেষে প্রকৃত ওয়াট রং খুন স্থাপনাটি বেহাল দশায় পড়েছিল। এর সংস্কারের জন্য পর্যাপ্ত অর্থ ছিল না। চিয়াং রাই এর একজন শিল্পী চালেরমাচাই কোসিটপিপাট নিজস্ব অর্থায়নে এটি সম্পূর্ণ পুনর্নিমাণের সিদ্ধান্ত নেন। এখন পর্যন্ত তিনি এই প্রকল্পে নিজের ৪০ মিলিয়ন THB খরচ করেছেন। তিনি মন্দির সংলগ্ন এলাকাটি শিক্ষা ও ধ্যানের কেন্দ্র এবং গৌতম বুদ্ধের শিক্ষাগ্রহণের সুফল লাভের উপযোগী করে গড়ে তুলতে চেয়েছেন। কোসিটপিপাট মন্দিরটিকে বুদ্ধের প্রতি নিবেদন বলে মনে করেন এবং বিশ্বাস করেন যে এই প্রকল্পটি তাকে অমর জীবন প্রদান করবে। এখনও প্রকল্পটির কাজ চলছে এবং আশা করা হয় ২০৭০ সালের পূর্বে এটি সম্পূর্ণ হবে না। থাইদের জন্য ওয়াট চত্বরে প্রবেশ বিনামূল্যে এবং বিদেশী পর্যটকদের জন্য ৫০ THB। প্রকল্পে কেউ অনুদান দিতে পারবেন, তবে তা ১০০০০ THB এর বেশি নয়। চালেরমাচাই বৃহৎ দাতৃগোষ্ঠী দ্বারা প্রভাবিত হতে চান না। 
সম্পূর্ণ হওয়ার পর মন্দির প্রাঙ্গণে মোট নয়টি ভবন থাকবে। এতে উবোসোট (থাই মন্দিরের গর্ভগৃহ), পুরনো ধ্বংসাবশেষ সংরক্ষণাগার, ধ্যানগৃহ, চিত্রশালা, সাধুদের বাসস্থান প্রভৃতি থাকবে।
জন্মান্তরচক্রের সেতু: সাদা মন্দিরের মূল ভবন উবোসোটে একটি ছোট হ্রদের উপরিস্থিত সেতু অতিক্রম করে যেতে হয়। সেতুটির সামনে অসংখ্য প্রসারিত হাত মানুষের অবারিত আকাঙ্ক্ষার প্রতীক। সেতুটি লোভ, মোহ ও কামনা অতিক্রান্ত করে সুখলাভের শিক্ষা দেয়। হ্রদের সম্মুখভাগে বৌদ্ধ পুরাণের অর্ধ নরদেহ ও অর্ধ পক্ষিদেহ বিশিষ্ট দুজন কিন্নর দণ্ডায়মান আছে।
স্বর্গের দ্বার: সেতু পার হয়ে দর্শনার্থীরা স্বর্গের দ্বারে এসে পৌঁছান। দ্বারটি মৃতের ভাগ্যনির্ধারণকারী মৃত্যু ও রাহু দ্বারা প্রহরাধীন। এছাড়া উবোসোট এর সামনে বেশ কয়েকটি ধ্যানমগ্ন বুদ্ধমূর্তি রয়েছে।
উবোসোট: দর্পণ ও কাচ দ্বারা বহির্ভাগ সজ্জিত করা সম্পূর্ণ সাদা রঙের উবোসোট মন্দিরটির মূল স্থাপনা। এতে থাইল্যান্ডের ঐতিহ্যবাহী স্থাপত্যের প্রতিফলন ঘটেছে, যেমন ত্রিকোণাকার ছাদ এবং যত্রতত্র পৌরাণিক নাগ এর প্রতিকৃতি। মন্দিরের অভ্যন্তরে সাজসজ্জা শুদ্ধ সাদারং থেকে ক্রমশ উজ্জ্বল ও আকর্ষণীয় হয়ে উঠতে থাকে। ম্যুরালে কমলা রঙের অগ্নিশিখা ও দানবের মুখ চিত্রায়িত হয়েছে। তাছাড়া বিভিন্ন পশ্চিমা চরিত্র যেমন মাইকেল জ্যাকসন, দ্য ম্যাট্রিক্স চলচ্চিত্রের নিয়ো, ফ্রেডি ক্রুয়েজার, টার্মিনেটর চলচ্চিত্রের টি ৮০০ প্রভৃতি রয়েছে। এছাড়া নিউক্লীয় যুদ্ধ, জঙ্গী আক্রমণ, তেলের পাম্প, মানুষের ধ্বংসাত্মক কর্মকাণ্ড প্রভৃতি চিত্রায়িত হয়েছে। যদিও হ্যারি পটার, সুপারম্যান, হ্যালো কিটি প্রভৃতি ধর্মসংশ্লিষ্ট না হওয়ায় মন্দিরের উদ্দেশ্য দ্বিধাগ্রস্ত হয়, তবে এতে দর্শক আকৃষ্ট হয়ে থাকে।
সোনালি ভবন: এটি সোনালি রঙের একটি বহিঃস্থিত স্থাপনা। এটি একটি সুসজ্জিত সোনালি দালান, যা দেহের প্রতীক এবং সাদা উবোসোটটি মনের প্রতীক। সোনালি রং মানুষের ঐহিক কামনা-বাসনা ও টাকার লোভ বুঝিয়ে থাকে। সাদা ভবনটি নশ্বর সম্পদের মোহ দূর করে মনের প্রতি মনোযোগী হওয়ার তাৎপর্য বহন করে।
ভাষা ও স্বাধীনতা আন্দোলনে স্বাধীনতা পুরস্কার

ভাষা ও স্বাধীনতা আন্দোলনে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি জাতীয় জীবনের অন্যতম প্রধান দুটি সংগ্রাম ভাষা ও স্বাধিকার আন্দোলনে জনগণের কল্যাণে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৯৭ সালে প্রথমবারের মতো শহীদ ধীরেন্দ্রনাথ দত্তকে মরণোত্তর “ভাষা ও স্বাধীনতা আন্দোলনে স্বাধীনতা পুরস্কার” প্রদান করা হয়।
রুবে

রুবে () বেলজিয়ামর সীমান্ত এলাকার কাছেই অবস্থিত উত্তর ফ্রান্সের একটি ফরাসি পুরানো শিল্প শহর এবং পৌরসভার। ২০১৩ সালের আদমশুমারি অনুযায়ী রুবের মূল শহরের জনসংখ্যা ৯৫,৮৬৬।
রুবে মেত্রোপল ওরোপেন দ্য লিলের উত্তর-পূর্বের কেন্দ্রে অবস্থিত, এটি লিলের প্রায় ১০ কিলোমিটার পূর্ব দিকে এবং তুরসোইঙ্গের দক্ষিণ দিকে ও বেলজিয়ামর সীমান্তের কাছে অবস্থিত। শহরের সীমান্ত অনুযায়ী রুবে সাতটি শহরের সাথে যুক্ত, সেগুলো হল - উত্তর ও উত্তর-পশ্চিমে তুরসোইং, উত্তর-পূর্বে ওয়াত্রেলো, পূর্বে লির, দক্ষিণ-পূর্বে লিস-লেজ-লানোয়, দক্ষিণে হেম ও দক্ষিণ-পশ্চিম ও পশ্চিমে ক্রোয়া। এই পৌরসভাগুলো সহ আরও ২১টি কমিউন নিয়ে রুবে ফেরাইনের অন্তর্গত।
রুবে উত্তর ফ্রান্সের একটি শহর, নর্ড বিভাগে অবস্থিত। শহরটি নর্ড-পাস-ডি-ক্যালাইস অঞ্চলের কেন্দ্রস্থলে অবস্থিত এবং এটি লিল মেট্রোপলিটন এলাকার অংশ। শহরটির আয়তন ১১.২ বর্গ কিলোমিটার এবং জনসংখ্যা ৯৫,৮৬৬ জন। শহরটি দেউল নদীর উপর অবস্থিত এবং বেশ কয়েকটি প্রধান মহাসড়কের কাছাকাছি।
আভভাই শানমুগি

আভভাই শানমুগি () হচ্ছে ১৯৯৬ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি কে. এস. রবিকুমার পরিচালনা করেন এবং গল্প লেখেন ক্রেজি মোহন, চলচ্চিত্রটি মার্কিন চলচ্চিত্র 'মিসেস ডাউটফায়ার' (১৯৯৩) এর অনুকরণ। চলচ্চিত্রটিতে কমল হাসান একজন নারী সেজে অভিনয় করেছিলেন। এছাড়াও ছিলেন মীনা, জেমিনি গণেশন, নছর, নাগেশ এবং মণিভন্নন। এটি কমল হাসানের চলচ্চিত্র জীবনের একটি মাইলফলক ছিলো, ব্যাপক দর্শকপ্রিয়তা তো পেয়েছিলেন তিনি আবার চলচ্চিত্রটিও ভালো ব্যবসা করেছিলো। এই চলচ্চিত্রটি হিন্দিতে পুনঃনির্মাণ করা হয়েছিলো যার নাম ছিলো 'চাচী ৪২০' ওখানে কমলের সাথে তাবু অভিনয় করেন।
পান্ডিয়া নামের এক ব্যক্তি জনকী নামের এক নারীকে প্রেম করে বিয়ে করেন যিনি এক শিল্পপতির কন্যা, অপরদিকে পান্ডিয়া চলচ্চিত্রের একজন সহকারী নাচ পরিচালক, যার বেতন একেবারে নিচে। পান্ডিয়া জনকীর সাথে অনেক খারাপ আচরণ করে এবং তার সাথে অনেক অভিনয় করে। ফলশ্রুতিতে জনকী পান্ডিয়াকে ঘৃণা করে বিচ্ছেদের ঘোষণা দেয় এবং তাদের একমাত্র মেয়েকে নিজের সাথে নিজের বাড়ি নিয়ে যায়।
মেয়েটি পান্ডিয়াকে পছন্দ করত বিধায় পান্ডিয়া এক নারীর বেশে ওদের বাসায় যায়, যার কাজ মেয়েটাকে দেখভাল করা। মেয়েটিকে নারীটি তার আসল পরিচয় বলে দেয় কিন্তু জনকীকে বলেনা। বিভিন্ন ঘটনার প্রেক্ষিতে জনকী আবার পান্ডিয়াকে ভালোবাসতে শুরু করে এবং এক পর্যায়ে পান্ডিয়া তাকে তার আসল পরিচয় বলে দেয়, জনকী এরপর তার সাথে বসবাস করা শুরু করে।
আরবীয় রন্ধনশৈলী

আরব রন্ধনশৈলী () হচ্ছে আরবের রান্না যা আরব বিশ্ব, মাঘরেব থেকে উর্বর চন্দ্রকলা ও আরব উপদ্বীপের বিভিন্ন আঞ্চলিক রন্ধনশৈলীর সমন্বয়ে গঠিত। এর অন্তর্গত রন্ধনশৈলীগুলো শতাব্দী প্রাচীন এবং মশলা, গুল্ম ও খাদ্য ব্যবসা সংস্কৃতির উপর উল্লেখযোগ্য প্রভাব রেখেছে। তিনটি প্রধান অঞ্চল মাঘরেব, উর্বর চন্দ্রকলা এবং আরব উপদ্বীপের রান্নায় অনেক সাদৃশ্য থাকলেও তাদের প্রত্যেকের নিজস্ব রন্ধন ঐতিহ্য রয়েছে। এসকল রান্নাঘরের উপর আবহাওয়া, চাষাবাদের সম্ভাব্যতা, ব্যবসার সম্ভাব্যতা ইত্যাদি বিষয় প্রত্যক্ষ প্রভাব রেখেছে। মাঘরেব এবং লেভান্ট অঞ্চলের রন্ধনশৈলীর বয়স তুলনামূলকভাবে কম যা গত শতাব্দীতে গড়ে উঠেছে। খালেজ অঞ্চলের রন্ধনপ্রণালী অনেক প্রাচীন। রন্ধনপ্রণালীকে গ্রামীণ এবং প্রত্যন্ত অঞ্চলে ভাগ করা যায়।
আরব রন্ধনশৈলী বিশেষ ধরনের অনেক সময় মৌলিক খাবার ও মশলা ব্যবহার করে। এরকম কিছু খাবার হচ্ছেঃ
আরব উপদ্বীপ, মধ্যপ্রাচ্য এবং উত্তর আফ্রিকার বেদুইনেরা প্রধানত খাবার হিসেবে খেজুর, শুকনো ফল, বাদাম, গম, বার্লি, চাল এবং মাংস খেয়ে থাকে। বড় আকারের প্রাণী যেমন গরু, ভেড়া, ছাগল, উট ইত্যাদি মাংসের সাধারণ উৎস। তারা দুধ, পনির, দই, ঘি ইত্যাদিও খেয়ে থাকে। তারা বিভিন্ন প্রকার শুকনো ডাল ব্যবহার করে থাকে যেমন ছোলা ও মসুর। মিষ্টি কুমড়োর মত সব্জির ব্যবহার আছে বেদুইনদের মাঝে। তারা বিভিন্ন রকম চা খেয়ে থাকে যেমন ভারবেনা চা, আরবীয় চা, মাঘরেবি মিন্ট চা বা আরবীয় কফি ইত্যাদি। তরতাজা হওয়ার জন্যে প্রতিদিন পানীয় পানের বিরতি এদের প্রিয় ঐতিহ্য। এরা খব্জ নামের রুটি খেয়ে থাকে যা খালেজ অঞ্চলের পাশাপাশি মাগরেব অঞ্চলেও জনপ্রিয়। বেদুইনেরা মার্কা, ঝোল, তাজিনেস ইত্যাদি ঐতিহ্যবাহী খাবার তৈরী করে থাকে। সকালের নাস্তায় এরা ভাজা ডাল, রুটি, বাদাম, শুকনো ফল, দই, পনির এবং চা অথবা কফি খেয়ে থাকে। এরা হালকা খাবার হিসেবে বাদাম এবং শুকনো ফল খেয়ে থাকে।
আরব বিশ্বে রান্নার ধারণার পাশাপাশি আতিথেয়তা এবং উদারতার ধারণা পাওয়া যায়। এখানে ভোজ এক বিশাল পারিবারিক ব্যাপার। যেখানে প্রচুর শেয়ারিং এবং খাবার টেবিলে উষ্ণ ব্যবহার দেখতে পাওয়া যায়। আনুষ্ঠানিক রাতের খাবার এবং উদযাপনে প্রচুর পরিমাণে ভেড়ার মাংস থাকে এবং প্রতিটি অনুষ্ঠান বা উপলক্ষ্যতে প্রচুর পরিমাণে আরবীয় কফি অথবা আরবীয় চা পানের ব্যবস্থা থাকে।
সামারা সময়

সামারা সময় (এসএএমটি) হচ্ছে একটি সময় অঞ্চল, যেটি ইউটিসি হতে ৪ ঘণ্টা এগিয়ে () এবং মস্কো সময় হতে ১ ঘণ্টা পিছিয়ে (এমএসকে+১)। সামারা সময় সামারা প্রদেশ, উডমুরতিয়া, অ্যাস্ট্র্যাক্যান প্রদেশ, উলিয়ানোভস্ক এবং সারাতোভ প্রদেশে ব্যবহৃত হয়।
২৮ মার্চ ২০১০ সালের সংশোধনের পূর্ব পর্যন্ত, শীতকালে সামারা সময় ছিল এবং গ্রীষ্মকালে সামারা গ্রীষ্ম সময় (এসএএমএসটি) ছিল। উক্ত দিন থেকে, দুটি অঞ্চল কার্যকরীভাবে মস্কো গ্রীষ্ম সময়ের সাথে সম্পৃক্ত হওয়ায় সামারা সময় বিলুপ্তি লাভ করে। মার্চ ২০১১ সালে, মস্কো সময় সারাবছরের জন্য -এ এগিয়ে নেয়, এবং ২৬ অক্টোবর ২০১৪ সাল হতে সামারা সময় পুনর্বহাল করা হয়, যখন মস্কো সময় পুনরায় ১ ঘণ্টা পিছিয়ে সারাবছরের জন্য করা হয় এবং সামারা প্রদেশ ও উডমুরতিয়া তেই বহাল থাকে।
২৭ মার্চ ২০১৬ সালে, উলিয়ানোভস্ক প্রদেশ এবং অ্যাস্ট্র্যাক্যান প্রদেশ তাদের সময় সামারা সময়ে স্থানান্তরিত করে যার ফলে তাদের সময় মস্কো সময় হতে ১ ঘড়ি এগিয়ে নেওয়া হয়। ৪ ডিসেম্বর ২০১৬ সালে, সারাতোভ প্রদেশও তাদের সময় মস্কো সময় হতে ১ ঘড়ি এগিয়ে নিয়ে সামারা সময়ে স্থানান্তরিত হয়।
ইয়েকাতেরিনবুর্গ সময়

ইয়েকাতেরিনবুর্গ সময় (ওয়াইইকেটি) হলো একটি সময় অঞ্চল, যেটি ইউটিসি হতে ৫ ঘণ্টা এগিয়ে () এবং মস্কো সময় হতে ২ ঘণ্টা এগিয়ে (এমএসকে+২)।
২০১১ সালে, রাশিয়া সারাবছরের জন্য দিবালোক সংরক্ষণ সময়ে স্থানান্তরিত হয়। শীতকালে এবং গ্রীষ্মকালে -এ পরিবর্তনের পরিবর্তে, ২০১৪ সাল পর্যন্ত ইয়েকাটেরিনবার্গ সময় -এ নির্ধারিত করা হয়। অতঃপর ২০১৪ সালের অক্টোবরে রাশিয়ার প্রধানমন্ত্রী ভ্লাদিমির পুতিন ঘোষণা করে ইয়েকাটেরিনবার্গ সময় পুনরায় পরিবর্তন করে নির্ধারণ করেন।
রাশিয়ার উরাল যুক্তরাষ্ট্রীয় জেলাসমুহে ও ভলগা যুক্তরাষ্ট্রীয় জেলার বাশকর্তোস্তান, ওরেনবুর্গ প্রদেশ এবং প্রেম ক্রাইয়ে ইয়েকাটেরিনবার্গ সময় প্রযোজ্য।
ওমস্ক সময়

ওমস্ক সময় (ওএমএসটি) হচ্ছে রাশিয়ার ওমস্ক প্রদেশের সময় অঞ্চল, যেটি ইউটিসি হতে ৬ ঘণ্টা এগিয়ে () এবং মস্কো সময় হতে ৩ ঘণ্টা এগিয়ে (এমএসকে+৩)।
১৯৯১ সাল পর্যন্ত, ওমস্ক সময় সোভিয়েত মধ্য এশিয়ায় ব্যবহৃত দুটি অঞ্চলের মধ্যে অন্যতম ছিল। রুশীয় সোভিয়েত যুক্তরাষ্ট্রীয় সমাজতান্ত্রিক প্রজাতন্ত্রের ওমস্ক প্রদেশ ছাড়াও, এটা কাজাখ সোভিয়েত সমাজতান্ত্রিক প্রজাতন্ত্রের পূর্বদিকস্থ দুই-তৃতীয়াংশ, সম্পূর্ণ কির্গিজ সোভিয়েত সমাজতান্ত্রিক প্রজাতন্ত্র ও তাজিক সোভিয়েত সমাজতান্ত্রিক প্রজাতন্ত্র এবং পূর্বদিকস্থ উজবেক সোভিয়েত সমাজতান্ত্রিক প্রজাতন্ত্র। ওমস্কের শহর এবং আলমা-আতার (আলমাটি) রাজধানীসমূহ, ফারুনজি (বিশকেক), দুশান্‌বে এবং তাশখন্দ।
সোভিয়েত ইউনিয়নের পতনের দুই বছর পর পর্যন্ত, ওমস্ক প্রদেশ রাশিয়ার একমাত্র অঞ্চল হিসেবে এই সময়ের অন্তর্ভুক্ত থাকে। নতুন স্বাধীন মধ্য এশীয় রাজ্যসমূহ দিবালোক সংরক্ষণ সময় পালন করা থেকে স্থগিত থাকে, যখন উজবেকিস্তান এবং তাজিকিস্তান তাদের সময়কে ১ ঘণ্টা পিছিয়ে "পশ্চিমে সরে আসে"।
১৯৯০ এর দশক থেকে ২০১০ এর দশক পর্যন্ত, রাশিয়া মস্কোর সাথে ঘড়ি মেলানোর একটি প্রবণতা লক্ষ্য করতে পারে। ২০১০ সালে, পশ্চিম সাইবেরিয়ার সকল সকল শহর মস্কো+৪ অঞ্চল থেকে মস্কো+৩-এ স্থানান্তরিত হয়, যার ফলে তাদের সময় ওমস্ক সময়ে পরিণত হয়।
২০১১ সালে, রাশিয়া সারাবছরের জন্য দিবালোক সংরক্ষণ সময়ে স্থানান্তরিত হয়। শীতকালে এবং গ্রীষ্মকালে -এর মধ্যে পরিবর্তনের পরিবর্ত, ওমস্ক সময় ২০১৪ পর্যন্ত ইউটিসি+৭ নির্ধারণ করা হয়। অতঃপর ১ বছর পর, এই সময় পুনরায় ইউটিসি+৬ নির্ধারণ করা হয়, কিন্তু কেমেরোবো প্রদেশ সিদ্ধান্ত নেয় যে তারা ক্রাশনুইয়ার্স্ক সময়ের সাথে মিলিয়ে ইউটিসি+৭ থাকবে।
২০১৬ সালে, আলতাই ক্রাই, আলতাই গণপ্রজাতন্ত্রী, তোমস্ক প্রদেশ এবং নোভোসিবিরস্ক প্রদেশ তাদের সময় পরিবর্তন করে ক্রাশনুইয়ার্স্ক সময় (ইউটিসি+৭) হয়।
ওমস্ক প্রদেশ হলো বর্তমানে রাশিয়ার একমাত্র অঞ্চল যেখানে নিম্নোক্ত সময় অঞ্চল ব্যবহৃত হয়।
আর্ট রক

আর্ট রক () রক সঙ্গীতের একটি উপধারা যা সাধারণত রক ধারায় চ্যালেঞ্জিং বা আভা-গার্দ রক পদ্ধতির প্রতিফলন ঘটায়, কিংবা আধুনিক, পরীক্ষামূলক, বা অপ্রচলিত উপাদানের ব্যবহার করে থাকে। আর্ট রক, উদ্দেশ্যমূলক ভাবে কিশোর বিনোদনের চাইতে একটি শিল্পসম্মত বিবৃতিতে রক ধারার উত্থাপন করে থাকে, সঙ্গীতের উপর আরো পরীক্ষামূলক এবং ধারণাগত দৃষ্টিভঙ্গির প্রয়াশ ঘটাতে। সাধারণভাবে এক্সপেরিমেন্টাল রক, আভা-গার্ড সঙ্গীত, ক্লাসিক্যাল সঙ্গীত, এবং জ্যাজের মতো সঙ্গীত ধারাগুলোর মধ্য দিয়ে রক ধারা প্রভাবিত হতে পারে।
সমালোচক জন রকওয়েল বলেন, আর্ট রক, রক সঙ্গীতের সর্বোচ্চ-বিস্তৃত এবং বৈদ্যুতিক শৈলীগুলির মধ্যে এর সৃজনশীল বিচ্ছিন্নতা, ক্লাসিক্যাল সঙ্গীত প্রপঞ্চ এবং এক্সপেরিমেন্টাল, আভা-গার্ড প্রবণতাগুলির মধ্যে একটি। ১৯৭০-এর দশকের রক সঙ্গীতে, "আর্ট" বর্ণনাকারীগণ সাধারণত "আগ্রাসীভাবে আভা-গার্ড" বা "দাম্ভিক প্রোগ্রেসিভ" হিসেবে জ্ঞান করতেন। "আর্ট রক" প্রায়শই প্রোগ্রেসিভ রকের সমার্থক হিসেবে ব্যবহৃত হয়।
ফ্লয়েড কাউন্সিল

ফ্লয়েড কাউন্সিল (, সেপ্টেম্বর ২, ১৯১১ – মে ৯, ১৯৭৬) ছিলেন ম মার্কিন ব্লুজ গিটারবাদক, ম্যান্ডোলিন বাদক, এবং গায়ক। তিনি ছিলেন পাইডমন্ট ব্লুজের অনুশীলনকারী, যা ১৯২০ এবং ১৯৩০-এর দশকে দক্ষিণপূর্ব মার্কিন যুক্তরাষ্ট্রে জনপ্রিয় ছিল। তিনি কখনো কখনো ডিপার বয় কাউন্সিল নামে কৃতিত্ব অর্জন করেছিলেন, এবং "দ্য ডেভিল'স ড্যাডি-ইন-ল" হিসেবে পরিচিতি লাভ করেন।
ব্রিটিশ প্রোগ্রেসিভ রক ব্যান্ড পিংক ফ্লয়েডের সিড ব্যারেট, কাউন্সিল ও সাউথ ক্যারোলাইনা ব্লুজব্যক্তি পিংক অ্যান্ডারসনের প্রথম নামগুলি যুক্ত করে ব্যান্ডটির নাম তৈরি করেছিলেন। ব্লাইন্ড বয় ফুলারের ১৯৬২ সালের অ্যালবামের ভেতরের টিকা থেকে নামগুলি ব্যারেটর নজরে আসে। যেখানে ব্লুজ ঐতিহাসিক পল অলিভার লিখেছিলেন: "কার্লি ওয়েভার এবং ফ্রেড ম্যাকমুলেন, ... পিংক অ্যান্ডারসন বা ফ্লয়েড কাউন্সিল— পেইডমন্ডে ঘূর্ণায়মান পাহাড়ে শ্রবণ করা হয় এমন অনেক ব্লুজ গায়কের মধ্যে কয়েকজন।"
মেদিনীপুর কলেজ

মেদিনীপুর কলেজ (স্বায়ত্তশাসিত) বাংলা: মেদিনীপুর মহাবিদ্যালয় (স্বশাসিত) ১৮৭৩ সালে প্রতিষ্ঠিত, পশ্চিম মেদিনীপুর জেলার মেদিনীপুর শহরের প্রাচীনতম কলেজ। এটি কলা এবং বিজ্ঞান বিষয়ে স্নাতকোত্তর কোর্স অফার করে থাকে। এটি বিদ্যাসাগর বিশ্ববিদ্যালয়ের অন্তর্গত। কলেজটিকে ২০১৪-২০১৫ শিক্ষাবর্ষর থেকে বিশ্ববিদ্যালয় অনুদান কমিশন কর্তৃক স্বায়ত্তশাসন প্রদান করা হয়েছে। সেন্ট জাভিয়ার্স কলেজ, রামকৃষ্ণ মিশন নরেন্দ্রপুর ও আর কে এম বেলুড় এর পরে এটি কেবলমাত্র চতুর্থ এডেড কলেজ হিসেবে ট্যাগ দেওয়া হয়।
মেদিনীপুর কলেজ ১৮৭৩ সালে কলকাতা বিশ্ববিদ্যালয়ের অধীনে এবং ১৯৫৬ সালে সরকারি পৃষ্ঠপোষক কলেজের মর্যাদায় প্রতিষ্ঠিত হয়েছিল। এটি অবিভক্ত জেলার মেদিনীপুরের প্রাচীনতম এবং সবচেয়ে বিখ্যাত কলেজ ।
এই কলেজটি ১৮৩৬ সালে একটি স্কুল হিসাবে শুরু হয়েছিল এবং পরে ১৮৭৩ সালে এটি তৎকালীন ব্রিটিশ সরকারের কাছে হস্তান্তর করা হয়েছিল এবং দ্বিতীয় শ্রেণির কলেজের মর্যাদায় উন্নীত হয়েছিল। এটি একটি নিয়ন্ত্রক সংস্থা দ্বারা নিয়ন্ত্রিত ছিল যার সাথে জেলা ম্যাজিস্ট্রেট পদাধিকারবলে সভাপতি ছিলেন। এটি ১৯২৪ সালে প্রথম শ্রেণির ডিগ্রী বিজ্ঞান কলেজে পরিণত হয়। সম্প্রতি বিশ্ববিদ্যালয় মঞ্জুরি কমিশন মেদিনীপুর কলেজকে ২০১৪-২০১৫ সেশন থেকে একটি স্বায়ত্তশাসিত কলেজের মর্যাদা দিয়েছে।
২০১১ সালে বিশ্ববিদ্যালয় অনুদান কমিশন কর্তৃক একাদশ পরিকল্পনা (ফেজ -৩) এর জন্য "মেধাবীদের জন্য সম্ভাব্যতার কল্যাণমূলক কলেজ" (সিপিই) হিসাবে মেদিনীপুর কলেজকে চিহ্নিত করা হয়েছে। 
বিশ্ববিদ্যালয় মঞ্জুরী কমিশন মেদিনীপুর কলেজকে "স্বতন্ত্র" (স্বশাসিত) অধিকার প্রদান করেছে। পশ্চিমবঙ্গে এটি শুধু চতুর্থ কলেজ হিসাবে, এটি সেন্ট জ্যাভিয়েরের কলেজ, রামকৃষ্ণ মিশন, নরেন্দ্রপুর ও আর কে এম, বেলুড়ের পরে রাষ্ট্রীয় মর্যাদা লাভ করেছে। ২০১৪-২০১৫ শিক্ষাবর্ষ থেকে কলেজটিকে নিজস্ব পাঠক্রম এবং তাদের নিজস্ব পরীক্ষা পরিচালনা করার অনুমতি দেওয়া হয়। ফলাফলও কলেজ কর্তৃক প্রকাশিত হচ্ছে। বিদ্যাসাগর বিশ্ববিদ্যালয়ের অনুমোদনের সাথে কলেজ থেকে কেবলমাত্র মার্কশিট প্রকাশিত হবে। 
কলেজটি বিশ্ববিদ্যালয় অনুদান কমিশন (ইউজিসি) দ্বারা স্বীকৃত। ২০০৬ সালে এটি ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (এনএএসি) কর্তৃক স্বীকৃত হয় এবং এ + গ্রেড প্রদান করা হয়। তারপর ২০১২ সালে, এটি ৪.০০ সিজিপিএ স্কোর মধ্যে ৩.৫৮ সিজিপিএ স্কোর সঙ্গে গ্রেড এ পুনরায় - স্বীকৃত ছিল। এখন এটি ২০১৭ সালে ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (এনএএসি) দ্বারা গ্রেড এ + (সিজিপিএ- ৪ এর মধ্যে ৩.৬০) দ্বারা পুনরায় স্বীকৃতিপ্রাপ্ত এবং সম্মানিত হয়।
বরিশাল মেট্রোপলিটন পুলিশ

বরিশাল মেট্রোপলিটন পুলিশ বরিশাল শহর ভিত্তিক একটি পুলিশ সংস্থা, যা ২০০৯ সালে প্রতিষ্ঠিত হয়। বরিশাল মহানগরের নিরাপত্তা নিশ্চিত করাই এই সংস্থার মূল লক্ষ্য। 
বরিশাল মেট্রোপলিটন পুলিশের থানাসংখ্যা ৪টি। এগুলো হলোঃ
এছাড়াও পুলিশি সেবার মান বৃদ্ধির লক্ষ্যে ২০১৮ সালে নতুন ৪টি থানা করার সিদ্ধান্ত পুলিশের সদর দফতরে পাঠানো হয়েছে,
কুয়েত টাওয়ার

কুয়েত সিটিতে কুয়েত টাওয়ার তিনটি সরু টাওয়ারের একটি দল, পারসিয়ান উপসাগরে একটি জমিতে দাঁড়িয়ে আছে। তারা ৩৪ টি টাওয়ার (৩২ তলা জল, এক তলায় সরঞ্জাম) এর বড় কুয়েত জল টাওয়ার সিস্টেমের মধ্যে ছয়টি এবং শেষ গ্রুপটি এবং অন্য পাঁচটি গ্রুপের একটি শৈলীর মধ্যে নির্মিত হয়েছিল। কুয়েত টাওয়ার্স আনুষ্ঠানিকভাবে মার্চ ১৯৭৯ সালে উদ্বোধন হয় এবং আধুনিক কুয়েত একটি ল্যান্ডমার্ক এবং প্রতীক হিসাবে গণ্য করা হয়। মার্চ ২০১২ থেকে ৮ মার্চ ২০১৬ পর্যন্ত রক্ষণাবেক্ষণের জন্য টাওয়ারগুলি বন্ধ করা হয়েছিল, পুনরায় উদ্বোধন উপলক্ষ্যে একটি বিশাল আতশবাজি উৎসব উদ্‌যাপন করা হয়েছিল। 
প্রধান টাওয়ার ১৮৭ মিটার (৬১৪ ফুট) উচু এবং দুইটি গোলক বহন করে। নিম্ন গোলকটি তার নিচের অর্ধেক ৪,৫০০ ঘন মিটার (১,২০০,০০০ মার্কিন গ্যলন) এর জল ট্যাঙ্কের মধ্যে রয়েছে এবং এর উপরের অর্ধে একটি রেস্তোরাঁ রয়েছে যেখানে ৯০ জন লোক, একটি ক্যাফে, একটি লাউঞ্জ এবং একটি অভ্যর্থনা হল থাকে। ঊর্ধ্ব গোলক, যা সমুদ্রতল থেকে ১২৩ মিটার (৪০৪ ফুট) পর্যন্ত বৃদ্ধি পায় এবং প্রতি ৩০ মিনিটের মধ্যে একটি পূর্ণ ঘড়ি সম্পন্ন করে, একটি ক্যাফে থাকে ১৪৭ মিটার (১৮২ ফুট) উচু দ্বিতীয় টাওয়ারটিতে এবং একটি জলের টাওয়ার হিসেবে কাজ করে। তৃতীয় টাওয়ারটি দুটি বড় টাওয়ারকে আলোকিত করার জন্য ব্যবহূত হয়, জল বা হাউজিং সরঞ্জাম সংরক্ষণ করে না। দুইটি জলের টাওয়ার ৯ হাজার ঘনমিটার (২,৪০০,০০০ মার্কিন গ্যলন ) পুরোপুরি জল থাকে। যদিও তিনটি টাওয়ার আছে, কাঠামোকে প্রায়ই একবচন হিসেবে কুয়েত টাওয়ার হিসেবে উল্লেখ করা হয়। 
কুয়েত টাওয়ার্স ডেনিশ স্থপতি মালেনে বজোরন দ্বারা পরিকল্পিত একটি সুইডি প্রকৌশল কোম্পানী ভিবিবি (VBB) দ্বারা পরিচালিত একটি জল বণ্টন প্রকল্পের অংশ হিসাবে (নামকরণ Sweco ১৯৯৭ সালে)। কোম্পানির প্রধান স্থপতি সুন লিন্ডস্ট্রোম তার সাধারণ "মাশরুম" জলের টাওয়ারগুলি, কুয়েত ওয়াটার টাওয়ারসগুলির পাঁচটি গ্রুপ তৈরি করেন, কিন্তু কুয়েতের আমির শেখ জাবের আল-আহমেদ, ছয় নম্বর সাইটে আরও আকর্ষণীয় নকশা চেয়েছিলেন। দশটি ভিন্ন ডিজাইনের মধ্যে তিনটি আমিরকে উপস্থাপিত করা হয়েছিল, যিনি ডিজাইন তৈরি করেছিলেন। 
ভিবিবি (VBB) তিনটি কুয়েত টাওয়ার নির্মাণ বেলগ্রেড, যুগোস্লাভিয়া (এখন সার্বিয়া অংশ) এর এনারোগোরজেক্টের সাথে চুক্তি করে। টাওয়ারগুলিকে শক্তিশালী কংক্রিট এবং প্যাস্রেসড কংক্রিটের দ্বারা তৈরি করা হয়েছিল। ভবনটির ১৯৭১ থেকে ১৯৭৬ সাল পর্যন্ত নির্মাণ কার্য চলেছিল এবং ১ মার্চ, ১৯৭৯ সালে প্রধান টাওয়ারটি জনগণের কাছে খোলা হয়েছিল। 
ঐতিহাসিক মসজিদগুলির টাইল্ড গম্বুজগুলি স্মরণ করে নীল, সবুজ এবং ধূসর আটটি ছায়াছবিতে প্রায় ৪১,০০০ এনামেলেড ইস্পাত ডিস্কগুলি তিনটি গোলাকার আচ্ছাদন করে। ডিস্কগুলি গোলকের চারপাশে সর্পিলের প্যাটার্নগুলিতে সাজানো হয়। স্থপতির মতে, কুয়েত টাওয়ার গ্রুপ মানবতার এবং প্রযুক্তির আদর্শকে বোঝায়, পৃথিবী এবং রকেটের প্রতীক। 
১৯৮০ সালে, কুয়েত টাওয়ার সহ কুয়েত জল টাওয়ার্স সিস্টেমটি আর্কাইভ ফর আর্কাইভেশনের জন্য আগা খান পুরস্কার এর একটি আর্কাইভ অব আর্কিটেকচারের জন্য প্রথম (১৯৭৮-১৯৮০) উদ্বোধনী প্রাপক হয়েছিল।
জৈবচিকিৎসা প্রযুক্তি

জৈবচিকিৎসা প্রযুক্তি হলো প্রকৌশল ও প্রযুক্তি নীতির প্রয়োগের মাধ্যমে জীবন্ত বা জৈবিক সিস্টেমের উন্নয়ন করা। এবং এক্ষেত্রে মানুষের স্বাস্থ্য এবং রোগের নিরাময়কে বেশি গুরুত্ব দেওয়া হয়।
বায়োমেডিকেল ইঞ্জিনিয়ারিং এবং বায়োটেকনোলজিকে প্রায়শই "বায়োমেডিকেল টেকনোলজি" বা বায়োইঞ্জিনিয়ারিং বলা হয়। বায়োমেডিকেল প্রযুক্তির ক্ষেত্র বর্তমানে দ্রুত গতিতে বাড়ছে। এই শিল্পের জন্য প্রয়োজনীয় চাকরি ২০২৪ সাল নাগাদ ২৩% বৃদ্ধি পাবে এবং বেতন গড় $৮৬,০০০-এর বেশি হবে বলে আশা করা হচ্ছে। 
বায়োমেডিকেলের সাথে জড়িত প্রযুক্তিসমূহ:
বায়োমেডিকেল প্রযুক্তি: